Leyla Zana

Leyla Zana (født 1961) er en kurdisk politiker i Tyrkia, hun ble idømt fengsel, blant annet for å ha snakket kurdisk i det tyrkiske parlamentet.Leyla Zana convicted to ten years in prison, rafto.no. Besøkt 9. april 2015 

Det var i 1991 hun uttalte ordene:  Jeg sverger denne eden for brorskap mellom det  tyrkiske  og det  kurdiske folk, under innsettelsen  i Ankara. Hun hadde også på seg et rødt, grønt og gult hårbånd.  Dette er fargene i det kurdiske flagget (i tillegg til hvitt). I 1994 ble hun og tre andre parlaméntarikere fratatt sin immunitet og dømt til lange fengselsstraffer for påstått  samarbeid med det forbudte kurdiske nasjonalistpartiet PKK.  

Zana har blitt et symbol på kurdernes frihetskamp. Hun ble beordret løslatt fra fengselet 9. juni i 2004, etter sterkt internasjonalt press. For å renvaske seg gjenopptok hun sin sak, men ble igjen dømt  til ti års fengsel i desember 2008. Ifølge retten har Zana ved minst ni anledninger brutt tyrkisk lov ved indirekte å erklære støtte til PKK og dets fengslede leder Abdullah Öcalan.

Zana ble tildelt den norske Professor Thorolf Raftos Minnepris-prisen i 1995, men kunne ikke motta den før hun ble løslatt i 2004. Hun har tidligere mottatt EU-parlamentets Sakharov-pris.Leyla Zana Sakharov Prize Laureate 1995, europarl.europa.eu. Besøkt 9. april 2015

I juni 2011 ble Leyla Zana på nytt innvalgt i det  tyrkiske parlamentet, denne gang som uavhengig kandidat fra partiet BDP.

I 2013 ble hun nominert til Nobels fredspris.Besøg af den kurdiske politiker Leyla Zena, ft.dk. Besøkt 9. april 2015

I 2018 mistet hun plassen sin i det tyrkiske parlamentet fordi hun ikke deltok i den formelle seremonien som kreves for å være parlamentsmedlem. 

 Referanser 

Kategori:Kurdiske politikere
Kategori:Mottakere av Raftoprisen
Kategori:Mottakere av Sakharovprisen
Kategori:Personer fra Diyarbakir
Kategori:Tyrkisk politikk